Coba ceritain soal Habang dalam bahasa banjar

Warna habang/abang atawa mirah, adalah warna di parikuinsi cahaya parandahnya nang kalihatan atawa baulih ditangkap di mata manusia. Cahaya habang baisi panjang galumbang lawan jangkauan kikira 630-760 nm. Darah nang dibari uksigin jadi warna habang marga adanya hemoglobin. Cahaya habang adalah cahaya nang pamulaan disarap ulih banyu laut, jadi barandak iwak wan invertebrata kalautan nang kalihatannya habang saga (habang cerah) jadi kalihatan hirang di habitat asli bubuhannya.

Habang adalah sabuting warna primer aditif, kumplimin matan warna cyan (biru kahijau-hijauan). Warna habang suah ditimbangakan gasan jadi warna primer subtraktif, wan bahanu magun tagambar sawagai kaya napa am di tulisan nang kada ilmiah; tagal, warna cyan, magenta, wan kuning wayah ngini dikatahui taparak ka warna primer subtraktif nang baulih didatiksi ulih mata, wan dipakai di pacitakan warna mudirin.

Pada parikuinsi nang tarandah disambat infra habang, atawa habang jauh.

Filter bawarna habang nang dipakai pada putugarapi hirang wan putih maningkatakan kuntras (pabidaan manculuk) di sapalih ganal hasil gambar. Pariannya, gabungan lawan polarizer, kawa maulah warna langit jadi hirang. Negatif pilim nang maniruakan efek matan pilim infra habang ( kaya SFX Ilford 200) gawi, lawan tapaka tahadap warna habang daripada warna-warna lainnya.

Habang adalah macam warna antara mawar wan jingga.